b'\n_START_ARTICLE_\nNogomet v Sloveniji\n_START_PARAGRAPH_\nNogomet v Sloveniji organizira Nogometna zveza Slovenije (NZS), ki skrbi za slovensko reprezentanco in klubska tekmovanja. NZS je od osamosvojitve Slovenije polnopravna \xc4\x8dlanica Fife in Zdru\xc5\xbeenja evropskih nogometnih zvez (UEFA).\n_START_SECTION_\nZgodovina\n_START_PARAGRAPH_\nNogomet se je na Slovensko raz\xc5\xa1riril z Dunaja in iz Praga kmalu po letu 1900, sprva med dijaki. V Ljubljani so leta 1910 ustanovili prvi nogometni klub, Hermes, v tem \xc4\x8dasu pa sta bila ustanovljena tudi slovenska kluba v Trstu in Gorici. K zgodnjem razvoju je med drugimi ob\xc4\x8dutneje prispeval Stanko Bloudek, ki je v Ljubljano prinesel opremo._NEWLINE_Prva krovna organizacija je bila ustanovljena leta 1920, takrat kot organizacijska enota Jugoslovanske nogometne zveze.'